
RAPORT DE SPECIALITATE
privind actualizarea Planului de Mobilitate Urbană Durabilă pentru Polul de Creştere Timişoara

Având în vedere Referatul de aprobare a proiectului de hotărâre nr. SC2020- 17896/05.08.2020  a Primarului Municipiului Timişoara şi Proiectul de hotărâre privind actualizarea Planului de Mobilitate Urbană Durabilă pentru Polul de Creştere Timişoara. Facem următoarele precizări:
Planificarea mobilității urbane reprezintă o provocare complexă pentru orașele de astăzi, care au sarcina de a gestiona nevoi și cerințe la nivel local, de multe ori contradictorii, în scopul creșterii atractivității și locuibilității acestora, dar și în scopul atingerii obiectivelor Europene privind schimbările climatice și eficiența energetică.

Strategia Europa 2020 pentru o creştere inteligentă, durabilă şi favorabilă incluziunii a subliniat importanţa unui sistem de transport european durabil şi modernizat pentru dezvoltarea viitoare a Uniunii şi a evidenţiat necesitatea de a aduce în discuţie dimensiunea urbană a transporturilor.
Comisia Europeană, prin Comunicarea din decembrie 2013, COM(2013) 913 solicită ca ţările membre să participe la realizarea unei mobilităţi urbane competitive care utilizează eficient resursele.


Comisia Europeană recomandă să se adopte un set concret de măsuri la diferite niveluri, care să trateze mai multe chestiuni relevante precum logistica urbană, reglementarea accesului urban, implementarea de soluţii pentru STI (sisteme inteligente de transport) în mediul urban şi siguranţa rutieră, urmând să monitorizeze cu atenţie acţiunile subsecvente.

Ministerul Dezvoltării Regionale şi Administraţiei Publice a încheiat un acord cu Banca Europeană de Reconstrucţie şi Dezvoltare (BERD) în scopul elaborării a 8 planuri de mobilitate urbană durabilă, în conformitate cu documentele Comisiei Europene şi practicilor europene, pentru cei 7 poli de creştere şi aglomerarea urbană Bucureşti – Ilfov. În vederea realizării acestui plan, Municipiul Timişoara, unităţile administrativ-teritoriale care fac parte din Polul de creştere Timişoara, Consiliul Judeţean Timiş,  precum şi alte entităţi interesate trebuie să sprijine şi să colaboreze cu experţii desemnaţi. 
Planurile de mobilitate urbană oferă o viziune strategică pe termen lung iar politicile şi măsurile definite în aceste planuri se adresează tuturor modurilor şi formelor de transport din întreaga aglomeraţie, incluzând transportul public şi privat, de pasageri şi de marfă, motorizat şi nemotorizat, în mişcare sau oprire.
Plan de Mobilitate Urbană Durabilă, astfel realizat, acoperă polul de creştere Timișoara, format din municipiul Timișoara și comunele Becicherecu Mic, Bucovăț, Dudeștii Noi, Dumbrăvița, Ghiroda, Giarmata, Giroc, Moșnița Nouă, Orțișoara, Pișchia, Remetea Mare, Săcălaz, Șag, Sânandrei, Sânmihaiu Român și se referă la perioada 2016 – 2030.

Conform legislației naționale (Legea 350/2001 privind amenajarea teritoriului si urbanismul, republicata cu completările si modificările ulterioare in decembrie 2013), Planul de mobilitate urbană reprezintă o documentaţie complementară strategiei de dezvoltare teritorială periurbană/metropolitană şi a planului urbanistic general (P.U.G.), dar şi instrumentul de planificare strategică teritorială prin care este corelată dezvoltarea spaţială a localităţilor şi a zonei periurbane/metropolitane a acestora cu nevoile de mobilitate şi transport ale persoanelor şi mărfurilor.

PMUD include intervenții (măsuri sau proiecte specifice) prin care sunt propuse rezolvări pentru probleme identificate în etapa de analiză a situației actuale sau care sunt considerate ca strategice în contextul asigurării unei mobilități urbane optime în aria de studiu, acoperind perioada 2016-2030. 

Planul de Mobilitate Urbană Durabilă este un document strategic, nivelul de detaliere a intervențiilor (măsuri și proiecte) fiind adaptat în consecință. Astfel, în faza de implementare a PMUD vor fi necesare studii de fezabilitate privind investițiile propuse, conform legislaţiei în vigoare, inclusiv în ceea ce privește amplasamentul exact și soluția tehnică optimă, respectiv analiza impactului asupra mediului pentru proiectele relevante.

Potrivit art. 15 alin. (1) din Normele Metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism aprobate prin Ordinul nr. 233/2016, Planul de mobilitate urbană, reprezintă o documentaţie complementară strategiei de dezvoltare teritorială periurbană/metropolitană şi Planului urbanistic general (P.U.G.) şi constituie instrumentul de planificare strategică teritorială prin care este corelată dezvoltarea spaţială a localităţilor şi a zonei periurbane/metropolitane a acestora cu nevoile de mobilitate şi transport ale persoanelor şi mărfurilor.
Planul de mobilitate urbană are ca ţintă principală îmbunătăţirea accesibilităţii localităţilor şi a relaţiei între acestea, diversificarea şi utilizarea sustenabilă a mijloacelor de transport (aerian, acvatic, feroviar, auto, velo, pietonal) din punct de vedere social, economic şi de mediu, precum şi buna integrare a diferitelor moduri de mobilitate şi transport (art. 15 alin. (1) din Normele Metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism aprobate prin Ordinul nr. 233/2016).
Scopul PMUD este de a permite dezvoltarea sustenabilă a mobilității în aria metropolitană Timișoara, acesta urmând a funcționa ca un suport pentru pregătirea și implementarea proiectelor și măsurilor finanțate prin Programul Operațional Regional 2014 – 2020 (și programele operaționale din viitoarele perioade de programare) și alte surse asociate bugetelor locale, dar și pentru susținerea implementării unor proiecte de interes național care influenţează mobilitatea în aria de studiu.

În esenţă, PMUD pentru Polul de Creştere Timişoara urmărește crearea unui sistem de transport durabil, care să satisfacă nevoile comunităților din teritoriul său, vizând următoarele cinci obiective strategice: acesibilitatea ; siguranța și securitatea; mediul; eficiența economică; calitatea mediului urban.

Planul de Mobilitate Urbană Durabilă a fost finalizat în luna noiembrie 2015 şi transmis spre analiză Comitetului de coordonare (Steering Committee), care în decembrie 2015, după mai multe consultări cu echipa de elaborare, a aprobat acest Plan. Consiliului Local al Municipiului Timişoara a aprobat PMUD prin Hotărîrea nr. 186/10.05.2016.
ADR Vest, prin adresa cu nr. 14996/02.06.2020, a informat orasele/municipiile din Regiunea Vest despre aprobarea de catre Guvernul Romaniei a OUG 88/2020 privind elaborarea unui portofoliu de documentatii tehnico-economice aferente pregatirii de proiecte pentru perioada 2021-2027, cu finantare din POAT 2014-2020. In adresa s-au solicitat si completarea unor Fise de proiecte, care sa aiba in vedere proiectele considerate prioritare ale orasului/municipiului pe perioada urmatoare de programare si care s-ar putea incadra in conditiile de eligibilitate stabilite in Ordonanta.
Autoritatea de Management pentru Programul Operațional Asistență Tehnică din cadrul Ministerului Fondurilor Europene a publicat Ghidul Solicitantului destinat pregătirii unui portofoliu de documentații tehnico-economice pentru depunerea de proiecte strategice de infrastructură, în cadrul perioadei de programare 2021-2027, în data de 17 iulie 2020. 

Conform prevederilor OUG 88/2020, art. 14-19, domeniile de interes strategic național/local pentru care se acordă sprijin financiar în elaborarea documentațiilor tehnico-economice sunt: 

a) Mobilitate urbană; 

b) Regenerare urbană; 

c) Infrastructură rutieră de interes județean, inclusiv variantele ocolitoare și/sau drumuri de legătură; 
d) Centre de agrement / baze turistice /tabere școlare; 

e) Infrastructură și servicii publice de turism, inclusiv obiective de patrimoniu cu potențial turistic.
Metodologia de selecție și prioritizare are la bază criteriile generale obligatorii de selecție prevăzute de OUG 88/2020, art. 14-19, și de Ghidul Solicitantului Condiții Specifice POAT 2014-2020, art. 2.2 Eligibilitatea proiectului și art.1.8 Valoarea maximă a proiectului, rata de cofinanțare, precum și criterii suplimentare.
Selecția fișelor de proiect se va face în baza unor criterii generale obligatorii de selecție. Aceste criterii obligatorii sunt eliminatorii și trebuie îndeplinite cumulativ pentru proiectele de investiții aferente fiecărui domeniu.  Pentru domeniul mobilitate urbană: 
a) să facă parte din Planul de Mobilitate Urbană Durabilă elaborat conform legii la nivelul autorităților publice locale/polului de creștere/zonei urbane funcționale; 

b) să conțină un coridor de mobilitate integrat, alcătuit din unul sau mai multe propuneri / proiecte din PMUD-urile aprobate, considerat strategic la nivelul autorității publice locale care să sprijine transportul public în comun de călători, circulația bicicliștilor și/sau circulația pietonilor, aprobat prin hotărâre a consiliului local, și poate avea în vedere inclusiv legătura cu localitățile limitrofe; 

c) să aibă o valoare estimată totală, fără T.V.A., echivalent în lei, a proiectului, cuprinsă între 7.500.000 euro și 25.000.000 euro pentru municipiile reședință de județ și între 5.000.000 euro și 15.000.000 euro pentru celelalte municipii și orașe.


Având în vedere cele prezentate, faptul că Planul de Mobilitate Urbana Durabilă a fost realizat în anul 2015, faptul că se finanţează nerambursabil proiecte de mobilitate urbană pe alte axe de finanţare (POAT/POIM), se impune actualizarea Planului de Mobilitate Urbană Durabilă pentru Polul de Creştere Timişoara, după cum urmează:
· S13 Pasaj inferior pe Inelul II – Piaţa Consiliul Europei – se modifică şi va avea următoarea denumire: ,, S13 Pasaje inferioare pe Inelul II – Piaţa Consiliul Europei”;
· Se completează P.M.U.D. prin introducerea de noi proiecte, după cum urmează:

· Extindere linie cale tramvai pe Calea Torontalului (de la Bulevardul Cetăţii până la limita UAT Timişoara);
· Autostrada pentru biciclete;

· Extindere Calea Buziasului (de la sensul giratoriu Gheorghe Domăşnean - până la limita UAT Timişoara);

· Sistem de transport public integrat metropolitan utilizand reteaua de tramvai urbana si reteaua feroviara in zona alglomeratiei urbane Timisoara;

· Realizarea unui sistem de transport în comun de tip metrou in Municipiul Timisoara;
· Inel IV: tronson Str. Armoniei - Calea Aradului;

· Realizarea drumurilor de legatura si a utilitatilor aferente, intre str.Popa Sapca, Calea Aradului si str. Oituz;

· Extindere la 4 benzi str. Pictor Zaicu – Demetriade;

· Amenajare zona Procopiu (str.S.Procopiu, E.Coseriu, T.Tzara si H.Hulubei);

· Achizitie tren-tramvai - 15 buc;
· Achizitie utilaje pentru intretinere si mentenanta transport public.
	         DIRECTOR GENERAL,

	CULIŢĂ CHIŞ


	        ŞEF SERVICIU P.E.,
	
	ŞEF BIROU G.M.P.E.,

	LOREDANA SIBIAN
	
	NASTASIA POP


PAGE  
Cod  FO 53-01,ver.2
Page 3

